cyanic-selkie/wikianc huggingface dataset:
Моравскошлески крај
Административна поделба
Моравскошлескиот крај има 302 општини, од кои 39 се градови, 16 се со население поголемо од 10.000 жители и 5 со население поголемо од 60.000. Тука спаѓаат административниот центар Острава (314.102 жители во 2002), Хавиржов (85.271), Карвина (61.146), Опава (60.731) и Фридек-Мистек (60.603).
Став (музика)
Став е самостоен дел од музичка композиција или музичка форма. Додека поединечните или избраните ставови од композицијата понекогаш се изведуваат одделно, за изведба на целосната работа потребно е сите ставови да се изведуваат последователно. Ставот е дел, „главна структурна единица која се перципира како резултат на совпаѓање на релативно голем број структурни феномени“.
Еленец
Церски манастир или Горноцерски манастир, но попознат како Еленец — манастир во источниот дел на Македонија, на планината Осогово, во Ѓергииска Маала на селото Цера.
Историја
Манастирот потекнува уште од римско време. Во неговиот денешен облик бил изграден врз темелите на стариот објект во 1880 година. Манастирот е изграден покрај една карпа, на која во длабнатината имало икона пред која се палеле свеќите. Низ годините манастирот претрпел оштетувања и инвентарот во него застарел. Поради тоа, во текот на 2010-тите започнала негова реконструкција, а притоа била подобрена и инфраструктурата со изградба на асфалтен пат за што биле обезбедени 270.000 евра од програмата ИПА за прекугранична соработка.
Градби
Во склоп на манастирот влегуваат една црква, конаци, куќи, помошни објекти, трпезарија и чешма.
Црква „Покров на Пресвета Богородица“
Црквата претставува крстокуполен храм со сложена аритектура којашто се одликува со три куполи, полукружна апсида на источната стана и доградена камбанарија пред главниот влез на западната страна.
Благдени
Во чест на благденот Покров на Пресвета Богородица којшто се празнува на 14 октомври, во манастирот се одржува голем народен собир и многу луѓе ноќеваат во него.
Влипис
Влипис — село во Егејска Македонија, Република Грција.
Источноромански јазици
Источноромански јазици или познати како влашки јазици се група на романски јазици кои се развиле во југоисточна Европа, како првични варијанти на латинскиот јазик.
Средна Саксонија
Средна Саксонија (Mittelsachsen) — округ во сојузната покраина Саксонија, Германија. Округот се граничи со (од запад надесно) покраината Тирингија, окрузите Лајпциг, Северна Саксонија, Мајсен, Саксонска Швајцарија-Источни Рудни Планини, Чешка, Рудни Планини, урбаниот округ Кемниц и округот Цвикау.
Меморијален Центар Џон Кенеди
Меморијалниот центар Џон Кенеди (хебрејски:יד קנדי) се однесува на поранешниот американски претседател Џон Кенеди којшто се наоѓа блиску Ерусалим, Израел.
Космос-1312
Космос-1312 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 30 септември 1981 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 1500 килограми. Космос-1312 бил геодетски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 115,9 минути, додека аголот на наклонетост на орбиталната рамнина во однос на рамнината на екваторот изнесувала 82,6°. Најголемото растојание од Земјата го достигнал на 1502 км, а најмалото на 1492.
Венци
Венци — село во Гребенско, Егејска Македонија, денес Грција. Според пописот од 2011 година во селото живеат 102 жители.
Географија и местоположба
Селото се наоѓа на 4 км југоисточно од градот Гребен.
Под владение на Османлиското Царство
Кон крајот на XIX век Венци е центар на истоимената нахија Венци во Кожанската каза на Османлиското Царство. Покрај селото се наоѓа познатиот Венцишки пазар, еден од најголемите во југозападна Македонија. Во тој период во Венци живее муслиманско гркојазично население. Според статистиката на Васил К’нчов во 1900 година во Венци живеат 150 валахади (гркојазични муслимани) и 207 Грци христијани. Во специјална забелешка се забележува и присуството на „одреден број на погрчени Власи“ Според записите на Бугарската егзархија Димитар Мишев („La Macédoine et sa Population Chrétienne“) од 1905 година во Венци (Ventzi) има 205 Грци. Според грчкиот конзулат во Еласона во 1904 година Βέντσια е целосно муслиманско село со 300 валахади. Ова е потврдено и од грчката атинска статистика од 1910 година, според која Βέντσια има население од 170 муслимани.
Грчка окупација
Во текот на Првата балканска војна во 1912 година во селото влегуваат грчки војски и по Втората балканска војна во 1913 година селото влегува во составот на Кралството Грција.
Во средината на 1920-те години според Лозанскиот договор муслиманското население е иселено во Турција и на негово место се доселени Понтски грци кои пребегнале од од Турција. Во 1928 година селиото е претставено како бегалско со 39 семејства и 122 жители.
Во 1927 година името на селото е сменето во Кендро, што во превод значи центар.
Стопанство
Населението во селото се занимава со производство и делумно со сточарство
Црква „Св. Димитриј“ - Ореовец
'''Св. Димитриј''' — црква во прилепското село Ореовец. Му припаѓа на Прилепското архијерејско намесништво во Преспанско-пелагониската епархија на МПЦ - ОА.
Црквата е гробишен храм, сместен источно од селото. Изградена е и живописана во 1874 година. Претставува еднокорабна градба до полукружен свод и полукружна апсида. Црквата чува и основи на столбови донесени од античките наоѓалишта на Ореовец.
Грб на Руанда
Сегашниот грб на Руанда е во употреба од 2001 година и кој ја задржува шемата на бои од новото државно знаме. На дното на грбот се наоѓа текст „Република Руанда - обединета, работничка и патриотска“ на јазикот руанда. Во средишниот дел на грбот се наоѓаат симболи на племиња кои надвисуваат запченици а околу се наоѓа зелен коноп кој е врзан во квадратен јазол.
Претходниот грб кој датирал од шеесеттите години бил обоен во зелена, жолта и црвена боја претставувајќи мир; државната надеж за идните успеси и променетоста на народот поврзувал на руанданскиот геноцид.
51 п.н.е.
51 п.н.е. — година според општоприфатениот календар. Тоа била 51. година пред новата ера, 51. од првиот милениум п.н.е., 51. од 1 век п.н.е. и втора од 50-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5457 и 5458 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4699 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3709 и 3710 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 702.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 51 година се протега во 2585 и 2586, додека според второто гледиште, годината трае во текот на 2645 и 2646 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 492. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 693 и 692 исламска година пред хиџра.
Розов галеб
Розовиот галеб (Rhodostethia rosea) е мал галеб, единствениот вид во неговиот род, иако е предложено дека треба да се пресели во родот Hydrocoloeus, кој инаку го вклучува само малиот галеб. Оваа птица е именувана по британскиот истражувач Џејмс Кларк Рос. Нејзините места за размножување првпат биле откриени во 1905 година од Сергеј Александрович Бутурлин во близина на селото Походск во североисточна Јакутија, додека ја посетувал областа како судија. Името на родот Rhodostethia е од старогрчкиот збор rhodon, „роза“ и stethos, „гради“. Специфичната роза е латински за „розова боја“.
Опис
Оваа мала птица е слична на малиот галеб по големина и некои одлики на перјата. Тој е малку поголем и со подолги крила од малиот вид галеб и има повеќе шилести крилја и опашка во облик на клин. Нозете му се црвени. Летните возрасни галеби се бледо сиви одозгора и бели одоздола, со розова боја до градите и уреден црн прстен на вратот. Во зима, нијансите на градите и јаката на вратот се губат и се развива мала темна полумесечина зад окото.
Младите птици личат на зимските возрасни галеби, но имаат темна шема „W“ на крилјата во лет, како млади мали галеби. На малолетниците им требаат две години за да постигнат целосен пердув за возрасни.
Дистрибуција и живеалиште
Розовиот галеб се размножува на високиот Арктик на најсеверната Северна Америка и североисточен Сибир. Се сели само на кратки растојанија на југ во есен, поголемиот дел од населението презимува на северните географски широчини на работ на мразот во северното Берингово Море и во Охотското Море, иако некои птици стигнуваат до поумерените области, како што е северозападна Европа; во февруари 2016 година, тие биле видени во Корнвол и Ирска според БТО „Птичја патека“, во декември 2021 година двајца биле видени во Белгија, еден во Ниупорт и еден во Зибриж. Во Северна Америка, галебот е забележан на југ до Солтонското Море во Калифорнија, иако видувањата на овој далечен југ се исклучително ретки. Летните места за размножување се тундра со острици, тревни габи, џуџести врби, грмушки, лишаи и базени.
Биологија
Розовиот галеб се размножува во мали колонии на тундрите и мочурливите утоки на Арктикот, често гнездејќи се со други морски птици, како што се арктичките боцки. Снесува две до три јајца во гнездото на земја обложена со алги, трева или мов, често на остров во мало езеро. Јајцата се маслинесто зелени со мали црвеникаво-кафени дамки. Инкубацијата трае околу три недели, а пилињата лежат уште три недели.
Оваа птица го јаде секој соодветен мал плен, како што се малите риби и раковите, а во текот на зимата често се храни со пловец. За време на сезоната на парење, во голема мера е инсектијад, се храни со бубачки и муви.
NGC 7648
NGC 7648 — леќеста галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7648 се споменува и како IC 1486, UGC 12575, MCG 1-59-72, IRAS 23213+0923, CGCG 406-96, MK 531.
Откривање
Објектот е откриен на 18 октомври 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7648 е од видот S0. Видливиот сјај со голо око изнесува 13 m, а оној во рамките на интервалот од минималната до максималната честота 13,8 m, додека површинскиот сјај изнесува 13,4 m/лм2. NGC 7648 има привидни димензии од 1,6' х 1'.
Други поделби
Проучување на NGC 7648 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 71321. Во рамките на атласот на длабокото небо, Уранометрија 2000.00, објектот припаѓа на групата означена со бројот 214; додека во Каталогот на основни ѕвезди (GSC) е групиран под бројот 1162. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 316.
Хенрик Андерсон (тенисер)
Кариера
Андерсон својот прв настап на главното извлекување на АТП турнирите го имал на турнирот во поединечна конкуренција на Шведскиот опен во 1997 година и тоа како квалификант, каде загубил од светскиот рекет број 71 Џеф Таранго.
Швеѓанецот има освоено една титула Челинџер, а повеќето од своите поединечни натпревари му биле одиграни во конкуренцијата на „Фјучрс“ турнирите. Тој успеал да стигне до четири финалиња на турнирите од фјучрс серијата, освојувајќи една титула, а во двојки (парови) има освоено вкупно девет титули исто така од фјучрс серијата.
Андерсон највисокото ниво во кариерата на АТП ранкингот во поединечна конкуренција му бил на 314 место и тоа на 23 октомври 2000 година. Неговиот највисок пласман во игра на двојки (парови) му бил на 28 февруари 2000 година кога бил пласиран на 352 место.
Миракули на грозомората
Миракули на грозомората — трилогија на македонскиот писател Славко Јаневски, составен од трите дела: „Легионите на Свети Адофонис“ (1984), „Кучешко распетие“(1984) и  „Чекајќи чума(1984)“.Книгата била приготвена за печат 1982.
Содржина
Трилогијата на Јанески како три засебни романи на една единствена романескна целост се вклучуваат во она што Георги Старделов во „Exsperimentum Macedonicum“ (1983)го нарекол итарпејовски циклус во творештвото на Славко Јаневски. Светот на Кукулино во македонската литература станува стожер на светот, еден нов човечки космос. Оваа трилогија го навестува циклусот на Јаневски за Кукулино, кое не е само село, регион на падините на Скопска Црна Гора. Тоа е човечки космос во мало.
Алонсо де Охеда
Алонсо де Охеда (шпански: Alonso de Ojeda; роден меѓу 1466 и 1468 година во Куенка, умрел 1515 година во Санто Доминго) бил шпански морепловец и конквистадор. Ги истражувал подрачјата на Гвајана, Венецуела, Тринидад и Тобаго, Курасао, Аруба и Колумбија. Бил првиот Европеец кој стапнал на тлото на Гвајана, Колумбија и подрачјето околу заливот Маракаибо (денес Венецуела), а нему му се припишува и етимологијата на името Венецуела, која ја истражувал двапати.
Прва експедиција во Венецуела
По налог на католичките кралеви на 14 мај 1499 година Охеда повел своја експедиција со три каравели во Новиот Свет. Меѓу членовите на неговата експедиција биле и шпанскиот морепловец и картограф Хуан де ла Коса и италијански навигатор Америго Веспучи. По испловувањето од Кадис, флотилата пловела долж брегот на Западна Африка кон Зелено`ртските Острви, а потоа тргнале по истата патека што ја користел Колумбо на своето трето патување. По пристигнувањето во Јужна Америка, каравелата на Веспучи се одвоила и го продолжила патот кон Бразил, додека другите пловеле кон север: од устието на реката Есеквиба, преку делтата на Ориноко и натаму крај брегот сè до заливот Маракаибо. Експедицијата потоа се упатила кон Хиспаниола, каде се случил судир меѓу членовите на посадата на Охеда и приврзаниците на Колумбо, кои сметале дека само Колумбо има право да го истражува тој брег.
Најголемото значење на оваа експедиција лежи во фактот дека ова била прва европска експедиција која детално го истражила и го картирала брегот на денешната држава Венецуела. Охеда се вратил во Шпанија во јуни 1500 година.
Вјестоничка Венера
Вјестоничка венера или Венера од Долни Вјестонице — статуетка од типот „палеолитска Венера“ пронајдена на палеолитското наоѓалиште Долни Вјестонице, јужно од Брно во Моравија, Чешка, на подножјето на ридот Дјевин. Изработена е околу 29.000– (граветска култура) и претставува најстара досега пронајдена керамичка ракотворба, заедно со неколку други најдени во околината.
Опис
Статуетката е висока 111 и кај колковите глина, изработена од глина печена на релативно ниска температура.
Ја следи општата морфологија на останатите палеолитски Венери: особено големи гради, стомак и колкови како симбол на плодноста, релативно мала глава и малку детаљи на остатокот од телото.
Палеолитската населба Долни Вјестонице во Моравија почнала систематски да се истражува во 1924 г. по идеја на Карел Абсолон. Покрај статуетката, на наоѓалиштето се пронајдени глинени животни (мечка, лав, мамут, коњ, лисица, носорог и був) и преку 2.000 топчиња од печена глина.
Самата Венера е пронајдена на 13 јули 1925 г. во слој од пепел, скрешена на два дела. Порано стоела изложена во Моравскиот музеј во Брно, но денес се чува во заштитени услови и ретко е достапна за јавноста, обично ккао дел од патувачки изложби низ земјата. Стручните лица повремено ја испитуваат, со цел да дознаат повеќе за луѓето што ја создале. Во 2004 г. е направена томографска снимка, на која е утрден отпечаток на дете од на возраст од 7 до 15 години, кое ја држело во раце пред да биде ставена на печење.
NGC 5214A
NGC 5214A — спирална галаксија во соѕвездието Ловечки Кучиња, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 5214A се споменува и како MCG 7-28-29, KCPG 381A, IRAS 13306+4207.
Откривање
Објектот е откриен на 9 април 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5214A е од видот Sbc. Видливиот сјај со голо око изнесува 15 m, а оној во рамките на интервалот од минималната до максималната честота 15,8 m, додека површинскиот сјај изнесува 12,5 m/лм2. NGC 5214A има привидни димензии од 0,6' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 32 м 47,2 с, а неговата деклинација, односно висината на лакот на тој агол, +41° 51' 54". Положбениот агол на објектот е во износ од 30°.
Други поделби
Проучување на NGC 5214A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 47679. Во рамките на атласот на длабокото небо, Уранометрија 2000.00, објектот припаѓа на групата означена со бројот 76; додека во Каталогот на основни ѕвезди (GSC) е групиран под бројот 3028. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 154.
1205
1205 (Римски бројки) — година според општоприфатениот календар. Тоа била 1205 година од новата ера, 205. од вториот милениум, 5. од XIII век и шеста од 1200-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6713 и 6714 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5955 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4965 и 4966 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1958.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1205 година се протега во 3841 и 3842, додека според второто гледиште, годината трае во текот на 3901 и 3902 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1748. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 601 и 602 исламска година.
Алиша Кис
Алиша Аугело Кук (родена на 25 јануари 1981 година), попозната по нејзиното сценско име Алиша Кис, е американска артистка, музичарка и глумица. Таа е израсната од самохрана мајка во областа Хелс Кичен во Менхетен, Њујорк. На седум години, Кис започна да свири класична музика на пијано. Се школуваше во Професионално училиште за изведувачки уметности и матурираше на 16 години како првенец на генерација. Потоа се запиша на универзитетот Колумбија и се откажа од студирањето за да ја продолжи музичката кариера. Кис го издаде својот деби албум со J Records, иако претходно имаше договори за снимање со Columbia и потоа со Arista Records.
Деби албумот на Кис, Songs in A Minor, беше комерцијален успех со продадени над 12 милиони копии низ светот. Таа стана најпродаваниот нов изведувач и најпродаван R&B изведувач за 2001 година. Албумот на Кис ѝ донесе пет Греми награди во 2002 година, како и наградите за „Најдобар нов изведувач“ и „Песна на годината“ за "Fallin'". Нејзиниот втор студиски албум, The Diary of Alicia Keys, беше издаден во 2003 година и имаше голем успех низ светот со 8 милиони продадени копии. Во 2005 година албумот на Кис и донесе уште четири Греми награди. Подоцна, истата година, го издаде својот прв албум во живо, Unplugged, кој дебитираше на првото место во САД. Таа беше првиот женски изведувач чиј албум MTV Unplugged дебитираше на првото место уште од албумот на Нирвана во 1994 година.
Наредните години, Кис се појави во неколку телевизиски серии, започнувајќи со Волшебнички. Нејзиното прво појавување на игран филм беше во „Четирите асови“, а подоцна во 2007 година глумеше во „Дневниците на дадилката“. Нејзиниот трет студиски албум, As I Am, беше издаден истата година и се продаде во над 3 милиони копии низ светот што ѝ донесе на Кис уште три Греми награди. Наредната година таа се појави во „Тајниот живот на пчелите“ со што доби номинација на NAACP Image Awards. Во декември 2009 година го издаде нејзиниот четврти албум, The Element of Freedom, кој беше првиот нејзин албум кој се искачил високо на музичките листи во Велика Британија. За целата нејзина кариера, Кис доби многубројни награди и продаде преку 30 милиони албуми низ светот. Магазинот Билборд ја именуваше како најдобар R&B изведувач за декадата од 2000 – 2009 година и најпродаваниот изведувач во нејзиното време. Во 2010 година, VH1 ја стави Кис на листата за „100 најдобри изведувачи на сите времиња“.
1981-1986 година: Младост
Кис е родена како Алиша Аугело Кук на 25 јануари 1981 година во областа на Менхетен, Хелс Кичен, во Њујорк, Њујорк. Таа е единственото дете на Тереса Аугело, приправник и повремена глумица, и Крег Кук, стјуард. Мајката на Кис има шкотско, ирско и италијанско потекло, а нејзиниот татко е афроамериканец. Кис изјави дека се чувствува убаво што има потекло од две раси бидејќи така можела „да се поврзе со различни култури“. Нејзините родители се разделија кога Алиша имаше две години и продолжи да живее само со мајка ѝ во Хелс Кичен, Менхетен. Во 1985 година, на четиригодишна возраст, Кис се појави во „Шоуто на Козби“, каде што таа и група девојчиња глумеа гости за преспивање кај Руби Хукстејбл во епизодата „Групно преспивање“. Во нејзиното детство, мајка ѝ ја праќаше на часови по музика и танцување. Кис почна да свири на пијано кога имаше седум години и научи да свири класична музика од композитори како Бетовен, Моцарт и Шопен. На 12 години се запиша во Професионално училиште за изведувачки уметности, каде што пееше во хор и на 14 години започна да пишува песни. Матурираше за три години, на 16 години, како првенец на генерација.
Во 1994 година Кис го запозна долгогодишниот менаџер Џеф Робинсон, откако се запиша во поучилишната програма на неговиот брат. Наредната година Робинсон ја запозна Кис со нејзиниот иден менаџер во Arista Records, Петер Еџ, кој подоцна ги опиша неговите први впечатоци во HitQuarters: „Никогаш не сум сретнал млад R&B изведувач со толку голема музикалност. Многу луѓе само површно ги пеат песните, но таа има способност, не само да биде дел од хип-хопот туку и да оди подалеку од тоа“. ЕЏ му помогна на Робинсон да ја претстави Кис во најдобро светло и учествуваше во развивањето на нејзиниот демо материјал. Тој сакаше самиот да потпише договор со Кис, но во тоа време не можеше бидејќи ја напушташе компанијата. Наскоро Кис потпиша договор со Columbia Records. Во исто време кога потпишуваше договор за снимање со Columbia Records, Кис беше примена на Columbia University. На почетокот Кис се трудеше да ги постигне и двете работи, но по четири недели се откажа од факултетот за целосно да се посвети на музичката кариера.
1997 – 2000 година: Почетокот на кариерата
Кис потпиша демо договор со Џермаин Дупри и So So Def Recordings, каде што се појави на Божиќниот албум на издавачката куќа изведувајќи ја песната "The Little Drummer Girl". Таа исто така напиша и сними песна насловена "Dah Dee Dah (Sexy Thing)", којашто се појави на саундтракот за филмот од 1997 година, „Луѓе во црно“. Песната беше првото професионално снимање на Кис, меѓутоа никогаш не беше издадена како сингл. Нејзиниот договор за снимање со Columbia Records беше прекинат поради недоразбирање со издавачката куќа. Кис не беше задоволна со издавачката куќа бидејќи нејзината кариера стоеше во место две години додека траеше договорот со Columbia Records поради неодлучноста околу нејзината насока и големи промени во компанијата. Кис го повика Клив Дејвис, кој примети „посебен и единствен“ изведувач по нејзиното настапување и ѝ помогна да потпише договор со Arista Records, која подоцна се распушти. Кис за малку ќе го избереше Вајлди како нејзино сценско име, но нејзиниот менаџер ѝ го предложи името Кис поради некој негов сон. Кис мисли дека името ја претставува неа и како изведувач и како личност. Следејќи го Дејвис во неговата ново оформена издавачка куќа J Records, таа ги сними песните "Rock wit U" и "Rear View Mirror", кои се најдоа на саундтраците за филмовите „Шафт“ (2000 година) и „Д-р Дулитл 2“ (2001 година).
2001 – 2002 година: Songs in A Minor
Кис го издаде својот прв студиски албум, Songs in A Minor, во јуни 2001 година. Албумот дебитираше на првото место на Billboard 200 и се продаде во 236 000 копии во првата недела. Над 6,2 милиони копии од албумот се продадоа во САД каде што беше сертифициран шест пати како Платина од страна на Recording Industry Association of America (RIAA). Продолжи да се продава во над 12 милиони копии низ светот со што ѝ овозможи на Кис да стекне популарност како во САД така и пошироко и стана најпродаван нов изведувач и најпродаван R&B изведувач за 2001 година. Првиот сингл од албумот, "Fallin'", помина шест недели на првото место на Billboard Hot 100. Вториот сингл од албумот, "A Woman's Worth", се искачи на третото место на истата музичка листа. Наредната година, албумот беше реиздаден како Remixed & Unplugged in A Minor, на којшто имаше 8 ремикси и седум верзии во живо на песните од оригиналните албуми.
Албумот Songs in A Minor на Кис ѝ донесе пет награди на Греми наградите во 2002 година и тоа за „Песна на годината“, „Најдобар женски R&B изведувач“, „Најдобра R&B песна“ за “Fallin’” потоа за „Најдобар нов изведувач“ и за „Најдобар R&B албум“. Песната “Fallin’” беше номинирана и за „Запис на годината“. Кис беше вториот женски соло изведувач кој добил пет Греми награди во една вечер, по Лорин Хил на 41-те Греми награди. Истата година соработуваше со Кристина Агилера за вториот албум Stripped на песната “Impossible”, која што Кис ја напиша, ја ко-продуцираше и ги пееше придружните вокали. На почетокот на 2000 година Кис накратко се појави и на телевизиските серии „Волшебнички“ и „Американски сонови“.
2003–2005 година: The Diary of Alicia Keys и Unplugged
Кис доби награда за „Најдобро R&B видео“ за "If I Ain't Got You" на MTV видео музичките награди во 2004 година. Таа ги изведе песните "If I Ain't Got You" и "Higher Ground" заедно со Лени Кравиц и Стиви Вондер. Подоцна, истата година, Кис го издаде својот роман Tears for Water: Songbook of Poems and Lyrics (Солзи наместо вода: Збирка на текстови од песни и поеми) колекција од неиздадени поеми од нејзините дневници и стихови. Насловот потекнува од една од нејзините поеми, “Love and Chains” од стихот: „Не ми смета да ги пијам своите солзи наместо вода“. Кис рече дека насловот е темелот на нејзиното пишување бидејќи „сè што имам напишано произлегло од моите солзи од радост, од болка, од тага, од депресија, дури и од двоумење“. Книгата заработи 500 000 американски долари и со тоа Кис влезе во списокот на бестселери на „Њујорк Тајмс“ во 2005 година. Наредната година, Кис доби втора последователна награда за „Најдобро R&B видео“ на MTV видео музичките награди за видеото за песната “Karma”. На Греми наградите во 2005 година, Алиша ја изведе песната "If I Ain't Got You", а потоа им се придружи на Џејми Фокс и Квинси Џонс во препевот на "Georgia on My Mind", песната на Хоги Кармајкл испеана од Реј Чарлс во 1960 година. Вечерта Кис доби четири Греми награди и тоа „Најдобра женска вокална R&B изведба“ за "If I Ain't Got You", „Најдобра R&B песна“ за "You Don't Know My Name", „Најдобар R&B албум“ за “The Diary of Alicia Keys”, и „Најдобра R&B изведба за "My Boo" со Ашер.
Кис ги изведе и ги сними нејзините настапувања на сериите MTV Unplugged во јули 2005 година во Музичката академија во Бруклин. За време на ова снимање, таа направи неколку промени на нејзините оригиналните песни и изведе неколку преработки за избор. Овие снимки беа издадени на ЦД и на ДВД во октомври 2005 година. Едноставно насловен како Unplugged, албумот дебитираше на првото место на музичката листа во САД со продадени над 196 000 копии само во првата недела од издавањето. Албумот се продаде во над еден милион копии во САД, каде што беше сертифициран како Платина од страна на RIAA, а две милиони копии низ светот. Албумот на Кис, Unplugged, беше првиот албум од MTV Unplugged албумите кој дебитирал на првото место од албумот на Нирвана од 1994 година, MTV Unplugged in New York и првиот албум од женски изведувач кој дебитирал на првото место. Првиот сингл од албумот, "Unbreakable", се искачи на 34-тото место на Billboard Hot 100 и на четвртото место на Hot R&B/Hip-Hop Songs. Синглот остана на првото место на Billboard Hot Adult R&B Airplay цели 11 недели.
Кис заедно со нејзиниот продукциски партнер и текстописец Кери „Крушал“ Бродерс, отвори студио за снимање во Лонг Ајленд, Њујорк, наречено The Oven Studios. Студиото го дизајнираше познатиот архитект Џон Сторик од WSDG, дизајнер на студиото на Џими Хендрикс Electric Lady Studios. Кис и Бродерс се соосновачи на претпријатијата KrucialKeys, тим за продукција и пишување на песни кој ѝ помогна на Кис во создавањето на нејзините албуми како и во создавањето музика за други изведувачи.
2006–2008 година: Дебитирање на филм и албумот As I Am
Во 2006 година Кис доби три награди на NAACP Image Awards, за „Најдобар женски изведувач“ и за „Најдобра песна“ за “Unbreakable”. Таа исто така доби Старлајт награда од Халата на познати текстописци. Во октомври 2006 година, го позајми гласот за Моми Мартиан во епизодата „Мисијата за Марс“ од детската телевизиска серија „Бекјардиганс“, во која ја пееше оригиналната песна "Almost Everything Is Boinga Here". Истата година, Кис скоро доживеа нервен слом бидејќи нејзината баба почина, а нејзиното семејство многу зависеше од неа. На Алиша ѝ беше потребно да „избега“ од сè и отиде во Египет три недели. Таа објасни „Тоа патување беше најважното нешто што сум го направила за мене во целиот мој живот. Тогаш се соочував со многу тешко време и дојде до таа точка кога навистина ми требаше, искрено кажано, ми требаше да побегнам некаде. И сакав да побегнам што е можно подалеку“.
Првото нејзино појавување во игран филм беше на почетокот на 2007 година во криминалистичкиот филм „Четирите асови“, во кој глумеше како платен убиец по име Џорџија Сајкс заедно со Бен Афлек и Енди Гарсија. Кис доби многу пофалби од другите глумци во филмот. Рејнолдс рече дека Кис била „сосема природна“ и дека ќе ги „разнесе сите“. Истата година, Кис доби уште многу пофалби за нејзиниот втор филм, „Дневниците на дадилката“, заснован врз истоимениот роман од 2002 година, во кој таа глумеше заедно со Скарлет Јохансон и Крис Еванс. Таа исто така гостуваше во епизодата „Еден човек е остров“ од драмските серии „Кејн“.
Кис го издаде својот трет студиски албум, As I Am,, во ноември 2007 година. Албумот дебитираше на првото место на Billboard 200 со продадени над 742 000 копии во првата недела. Тоа беше најголемата продажба на албум во првата недела за Кис и албумот стана нејзиниот четврти последователен број еден албум, поврзувајќи ја со Бритни Спирс за најмногу дебитирања на првото место на Billboard 200 од женски изведувач. Неделата стана втората недела со најмногу продажби во 2007 година за женски соло изведувач уште од продажбата на албумот Feels like Home на Нора Џонс во 2004 година. Албумот се продаде во скоро четири милиони копии во САД и беше сертифициран трипати како Платина од RIAA. Беа продадени околу шест милиони копии низ светот. Кис имаше пет номинации за албумот As I Am на Американските музички награди во 2008 година, а доби само две награди. Првиот сингл од албумот, "No One", се искачи на првото место на Billboard Hot 100 и на Hot R&B/Hip-Hop Songs, станувајќи третиот и петтиот број еден сингл на секоја музичка листа посебно. Вториот сингл од албумот "Like You'll Never See Me Again", беше издаден при крајот на 2007 година и се искачи на 12-тото место на Billboard Hot 100 и на првото место на Hot R&B/Hip-Hop Songs. Третиот сингл од албумот, "Teenage Love Affair", се искачи на третото место на Hot R&B/Hip-Hop Songs chart. Кис го издаде и четвртиот сингл, "Superwoman", кој се искачи на 82-то место на Billboard Hot 100 и на 12-тото место на Hot R&B/Hip-Hop Songs.
Кис за песната “No One” доби награда за „Најдобра женска R&B вокална изведба“ и награда за „Најдобра R&B песна“ на Греми наградите во 2008 година. Кис ја отвори церемонијата пеејќи ја песната "Learnin' the Blues" на Френк Синатра од 1950 година како „дует“ со архивска видео снимка од Синатра во позадина, а подоцна ја изведе и песната “No One” со Џон Мајер. Кис доби и награда за „Најдобар женски R&B изведувач“. Таа глумеше во рекламните микро-серии “Fresh Takes” создадени од Dove Go Fresh, кои се емитуваа за време на Хилс на MTV во месеците март и април во 2008 година. Емитувањето означи „лансирање“ на нови производи Dove Go Fresh. Таа исто така потпиша договор како портпарол со Glacéau's VitaminWater (Витаминската вода на Гласе) за да го поддржат продизводот и беше во реклама на Американ Експрес за кампањата „Дали си член со картичка?“. Кис заедно со гитаристот и главниот вокал на групата White Stripes, Џек Вајт, ја снимија тематската песна за Quantum of Solace (Трошка утеха), првиот дует во историјата на саундтракот на Бонд филмовите. Во 2008 година Кис беше рангирана на 80-тото место на листата за „Најдобри изведувачи од сите времиња“ на Billboard Hot 100. Таа исто така глумеше во филмот „Тајниот живот на пчелите“, адаптација на истоимениот бестселер од 2003 година на Сју Монк Кид, заедно со Џенифер Хадсон и Квин Латифа. Филмот беше издаден во октомври 2008 година од страна на Fox Searchlight. Нејзината улога и донесе номинација за „Најдобра споредна женска улога во филм“ на NAACP Image Awards. Кис имаше три номинации на Греми наградите во 2008 година, а доби награда за „Најдобра женска R&B вокална изведба“ за песната “Superwoman”.
Во интервјуто за магазинот Блендер, Кис наводно рекла дека “Gangsta rap” било само тактика за да се убедат црните луѓе да се испоубијат меѓусебно, дека „генгста рапот“ не постои и дека тоа било создадено од „владата“. Магазинот тврдеше и дека таа рекла дека Тупак Шакур и Ноториус Б.И.Г. биле „убиени, а тоа потекнувало од владата и медиумите за да спречат постоење на друг црн водач“. Потоа Кис напиша изјава разјаснувајќи ги прашањата и тврдејќи дека нејзините зборови биле погрешно прототлкувани. Подоцна истата година, Кис беше критикувана од активистите против пушењето за постерите за нејзините идни концерти во Индонезија на коишто се наоѓало логото на брендот за меки цигари спонзориран од Филип Морис. Таа се извини по отривањето дека концертот е спонзориран од компанијата и побара „корективни мерки“. Како резултат, компанијата го повлече своето спонзорство.
2009–денес: The Element of Freedom, брак и мајчинство
Кис и нејзиниот менаџер Џеф Робинсон потпишаа договор за филмска продукција со Дизни за развој на проекти за акција во живо и анимирани проекти. Нивниот прв филм беше преработка на комедијата од 1958 година, Bell, Book and Candle (Ѕвоно, книга и свеќа), а во него Кис глумеше вештерка која фрла љубовна магија за да го намами свршеникот на нејзиниот соперник. Кис и Робинсон формираа и телевизиска продукциска компанија наречена Big Pita. Кис и Робинсон од нивната компанија, Big Pita и Little Pita, направија проекти за акции во живо и анимирани проекти, со Кис како продуцент, раскажувач и контролер на музиката и саундтракот.
Кис соработуваше со продуцентот Свиз Биц за пишувањето и продукцијата на песната "Million Dollar Bill" за седмиот студиски албум на Витни Хјустон, I Look to You. Кис побара дозвола од Клив Дејвис за да достави нова песна за албумот. Кис соработуваше и со Џеј Зи за песната "Empire State of Mind" од неговиот албум од 2009 година, The Blueprint 3. Песната се искачи на првото место наBillboard Hot 100 и стана нејзиниот четврти број еден сингл на таа музичка листа. Свиз Биц во мај 2009 година изјави дека е во романтична врска со Кис. Бостон Глоб соопшти „Свиз и неговата сопруга Машонда во моментов се вплеткаа во горчлив развод. Тој секогаш ги негираше извештаите во кои Алиша беше обвинета за распаѓањето на неговиот брак“.
Наредниот месец Американското друштво на композитори, автори и издавачи ја почести Кис со наградата „Златна нота“, награда доделена на изведувачи „кои имаат постигнато исклучителни моменти во кариерата“. Таа соработуваше со со шпанскиот изведувач Алехандро Санз за песната "Looking for Paradise", која се искачи на првото место на Hot Latin Songs. Кис го издаде нејзиниот четврти студиски албум, The Element of Freedom, во декември 2009 година. Албумот дебитираше на второто место на Billboard 200, со продадени над 417 000 копии во првата недела. Како дел од промоциското патување за албумот, Кис настапи на Кајман Ајленд џез фестивалот на 5 декември, последната вечер од тродневниот фестивал кој се емитуваше на Black Entertainment Television (BET). Првиот сингл од албумот, "Doesn't Mean Anything", се искачи на 60-тото место на Billboard Hot 100. Кис беше рангирана како најдобар R&B изведувач на декадата 2000-2009 година од магазинот Билборд и беше рангирана на петтото место како изведувач на декадата, додека пак нејзината песна "No One", беше рангирана на 6-тото место од песните на декадата според магазинот. Во Велика Британија “The Element of Freedom” стана првиот албум на Кис кој бил на врвот на UK Albums Chart.
Музички стил
Како успешен пијанист, Кис го вклучува пијаното во мнгу од нејзините песни и најчесто пишува за љубовта, скршеното срце и еманципирањето на жената. Таа има цитирано неколку музичари како нејзина инспирација, вклучувајќи ги Принц, Нина Симон, Барбра Стрејсенд, Марвин Геј, Квинси Џонс, Дони Хатавеј и Стиви Вондер. Стилот на Кис има корени од госпел музиката и класичната соул музика, дополнета со бас и програмирани звуци на тапани. Таа во голема мера го вклучува и класичното пијано со R&B, соул и џез во нејзината музика. Започна да експериментира и со други жанрови, вклучувајќи поп и рок во нејзиниот трет студиски албум, As I Am, премин од нео соул во R&B звук од ‘80-тите и ‘90-тите за нејзиниот четврти албум The Element of Freedom. Патрик Хугуенин од Њујорк Дејли Њуз изјави дека нејзината употреба на класичното пијано придонесе за нејзиниот огромен успех. Магазинот Џет изјави дека таа „царува“ допирајќи ги нејзините обожаватели со „пијано мајсторството, зборовите и мелодичниот глас“. Индепендент го опиша нејзиниот стил како стил составен од „бавен блуз споен со хип-хоп бит“, истакнувајќи дека нејзините стихови „ретко залутуваат од прашањата на срцето“. Магазинот Блендер ја опиша Кис како „првиот нов поп изведувач на милениумот способен да ја промени музиката“.
Кис има вокал како алт, кој се протега на три октави. Често именувана како „Принцезата на соулот“, Кис беше пофалена дека има силен, остар и страстен глас. Други пак, сметаат дека нејзиниот глас е „емоционално произведен“ во моментите кога ќе го пушти својот глас повеќе од вообичаено. Пишувањето на Кис честопати е критикувано дека има недостиг на длабочина што придонесе нејзините пишувачки способности да се нарекуваат ограничени. Нејзините стихови се нарекувани генерични, клише, а нејзините песни се сметани за обични. Грег Кот од „Чикаго трибјун“ смета дека тааа „(боцка) наоколу за мулти-форматирани хитови наместо да се обидува да проектира некаков вид на уметничка визија“. За разлика од тоа, Џон Парелес од магазинот Блендер изјави дека музичкиот состав на нејзините песни ја надополнува слабоста на нејзините стихови, додека пак Грегори Стефан Тејт од Вилиџ Воис ги спореди пишувањата и продукциите на Кис со музиката од ‘70-тите години.
Џоана Ханкин од Нов Зеланд Хералд разгледуваше еден од настапите на Кис, каде што присуствуваше и Кајли Миног. Таа ја опиша реакцијата на Миног за настапот на Кис велејќи „очигледно беше дека и таа е само уште еден обожавател како и 10 000 други луѓе во арената Вектор“. Продолжи велејќи дека Миног е „оригиналната поп принцеза која се поклонува на денешната модерна кралица на соулот“. Ханкин го опиша почетокот на настапот на Кис како „вртоглава претстава“, а нејзината енергија како „високо-октанска енергија која повеќето бендови ја чуваат за крајниот дел“. На крајот на својот двочасовен настап, обожавателите „вриштеа, скокаа и молеа за втор бис“. Хилари Кросли и Мариел Концепсион од магазинот Билборд изјавија дека нејзините настапи се „крајно координирани“, а вниманието на публиката „постојано се одржува“. Настапот заврши со аплауз на отворена сцена и Кис „докажа дека динамичната изведба помешана со супериорна музикалност секогаш успева“. Во текот на својата кариера, Кис има добиено бројни награди и се наоѓа на списокот на американската RIAA за најпродаван изведувач во САД, со 15 милиони сертифицирани албуми. Таа има продадено над 30 милиони албуми низ светот и е една од најпродаваните изведувачи на нејзиното време.
Филантропија
Кис исто така даваше донации во Frum tha Ground Up, непрофитна организација која им помага на децата и тинејџерите доделувајќи им стипендии. Таа настапи во Филаделфија, Пенсилванија како дел од светските концерти Live 8 со цел да ја зголеми свеста за сиромаштијата во Африка и да изврши притисок врз Г8 за да преземат мерки. Во 2005 година Кис настапи на ReAct Now: Music & Relief и Shelter from the Storm: A Concert for the Gulf Coast, две добротворни програми кои собираат пари за погодените од ураганот Катрина. Во јули 2007 година, Кис и Кит Урбан ја изведоа песната "Gimme Shelter" на Ролинг Стоунс од 1969 година, како дел од концертите Live Earth, на стадионот Џајантс во Ист Рутерфорд, Њу Џерси.
Кис ја изведе песната "Someday We'll All Be Free" на Дони Хатавеј од 1973 година на телевизиските добротворни концерти „Америка: Почит за хероите“ по нападите од 11 септември. На 11 декември 2007 година Кис, како и други разни изведувачи, настапи на концертот за Нобеловата награда за мир којшто се одржа во арената Осло Спектрум во Осло, Норвешка. Таа сними и песна за демократскиот кандидат за претседател, Барак Обама. Кис им се придружи и на Џош Стоун и Џеј Зи за главната музичка тема за кампањата на Обама. За нејзината работа Кис беше почестена со „Хуманитарна награда“ на BET наградите во 2009 година. Кис ја изведе песната "Prelude to a Kiss", пренасловена од "Send Me an Angel", од нејзиниот албум As I Am од 2007 година, за телетонот „Надеж за Хаити сега: Глобална корист за земјотресна помош“ како реакција на земјотресот во Хаити во 2010 година.
NGC 638
NGC 638 — спирална галаксија во соѕвездието Риби, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 638 се споменува и како UGC 1170, MCG 1-5-14, MK 1003, CGCG 412-11, IRAS 01370+0659.
Откривање
Објектот е откриен на 22 октомври 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 638 е од видот Sb. Видливиот сјај со голо око изнесува 13,8 m, а оној во рамките на интервалот од минималната до максималната честота 14,5 m, додека површинскиот сјај изнесува 12,7 m/лм2. NGC 638 има привидни димензии од 0,8' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 39 м 37,8 с, а неговата деклинација, односно висината на лакот на тој агол, + 7° 14' 14". Положбениот агол на објектот е во износ од 20°.
Други поделби
Проучување на NGC 638 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 6145. Во рамките на атласот на длабокото небо, Уранометрија 2000.00, објектот припаѓа на групата означена со бројот 173; додека во Каталогот на основни ѕвезди (GSC) е групиран под бројот 34. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 21.
Јужноромански јазици
Според Етнолог, оваа група на јазици ги опфаќа: сардински јазик, корзикански јазик, галурски јазик и сасарски јазик.
Гробот на Авесалом
Гробот на Авесалом (хебрејски:יד אבשלום) — гроб којшто се наоѓа во Еврејските гробишта Маслинова Гора, Ерусалим, Израел. Се смета дека овој гроб припаѓа на Авесалом, еден од синовите на цар Давид.
Џорџо Армани
Џорџо Армани е италијански моден дизајнер. Прво се стекнал со слава работејќи за Серути, а потоа и за многу други, вклучувајќи ги Алегри, Багута и Хилтон. Тој ја формирал својата компанија Армани во 1975 година, која на крајот се проширила во музика, спорт и луксузни хотели. До 2001 година Армани бил прогласен за најуспешен дизајнер со италијанско потекло и е заслужен за пионерската мода на црвениот тепих. Во 2010 година го отворил хотелот Армани во Бурџ Калифа, највисоката зграда во светот. Тој е и најбогатата отворено ЛГБТ (бисексуална) личност во светот. Според индексот на милијардери на Блумберг, Армани има проценета нето вредност од 9,53 милијарди американски долари, заклучно со 2021 година.